钦定古今图书集成/明伦汇编/氏族典/第150卷 > 孙光祐
## 钦定古今图书集成/明伦汇编/氏族典/第150卷 > 孙光祐

按《山西通志》：“光祐，绛州人。嘉靖壬戌进士，授承天推
官，升文选司郎中，历迁应天巡抚。当大水之后，请蠲
夙逋，计所蠲赋，无虑数百万石。妖僧起京口，构结甚
众，光祐歼厥渠魁，改巡川蜀。故事，蜀藩朝贺，拜五叩
头，光祐请如制。王曰：‘诚如先生言，第彰先王之过，奈
何’？光祐曰：‘克盖前愆，正在此举’。王从之。终南京户部”
侍郎。